钦定古今图书集成/理学汇编/字学典/第101卷 > 萧诚
## 钦定古今图书集成/理学汇编/字学典/第101卷 > 萧诚

按《述书赋》注：“萧诚，兰陵人，梁之后，起家奉礼郎。开元
初时，尚褚薛公，为之最，拜右司员外郎。”

按《金石录》：“唐《南岳真君碑》，开元二十年赵颐贞撰，萧
诚正书。唐《襄州牧独孤册遗爱颂》，天宝中李邕撰，萧
诚行书。”

按《海岳名言》，“御史萧诚书。太原题名，唐人无出，其右
为司马系《南岳真君观碑》”，极有锺、王趣。

按《零陵总记》：李邕常不许萧诚乃诈作古帖，令纸故
暗，特示邕曰：“此乃右军真迹，如何？”邕看称善，诚实以
告之。邕复取视，曰：“细看亦未见好。”